ལན།ཆབ་སྲིད་བཙོན་ཟུར་དང་འབྲེལ་ཡོད་འབྲེལ་ཆགས་མང་ཆེ་བ་བོད་ནས་སླེབས་སྟེ་རྒྱ་གར་ནང་དབྱིན་ཇིའི་སྐད་ཡིག་ལ་སློབ་སྦྱོང་བྱེད་རྒྱུའི་གོ་སྐབས་ཆེར་མ་བྱུང་བར་བརྟེན།འདི་གར་ཐུན་མོང་ལ་དཀའ་ངལ་ཆེ་ཤོས་ཤིག་ཡོད་པ་ནི་སྐད་ཡིག་གི་མ་འདང་བ་དེ་རེད།བོད་ཀྱི་སྐད་ཡིག་ཐུན་མོང་གིས་བེད་སྤྱོད་བྱེད་པའི་ཁོར་ཡུག་མེད་ས་ཞིག་ལ་རང་གི་སྐད་ཡིག་ཐོག་ནས་དུས་དེབ་ཅིག་གསར་བསྐྲུན་བྱེད་དོན་ནི་བོད་ཀྱི་སྐད་ཡིག་ཅུང་ཙམ་ཤེས་པ་མི་བརྗེད་པ་དང༌།མ་ཤེས་པ་དག་ལ་རང་རིགས་ཀྱི་སྐད་ཡིག་གི་བག་ཆགས་ཙམ་ཞིག་རྒྱུད་ལ་འཇོག་ཐུབ་པའི་དམིགས་འདུན་དང༌།ལྷག་པར་དུ་མ་འོངས་པར་ཨོ་གླིང་དུ་གནས་སྡོད་བོད་པའི་སྤྱི་ཚོགས་ཀྱི་ལོ་རྒྱུས་ལ་ཞིབ་འཇུག་གི་རྒྱུ་ཆ་གལ་ཆེན་ཞིག་ཆགས་རྒྱུ་ཡིན་པའི་ཡིད་ཆེས་ཡོད།